Inson hayoti davomiyligiga qon bosimiga qarshi dorilar ta’sir ko‘rsatishi aniqlandi

Gipertoniyani davolashga mo‘jallangan dori vositalari inson hayotini uzaytirish xususiyatiga ega, ular hatto nimjon insonlarga ham yordam berishi mumkin, deb xabar beradi ToDay News Ufa.

Ta’kidlanishicha, mazkur dori vositalarining xususiyatini aniqlashga bag‘ishlangan tadqiqotlar italiyalik mutaxassislar tomonidan o‘tkazilgan. Ular 65 yoshdan katta bo‘lgan 1,3 million odamning ma’lumotlarni tadqiq etgan. O‘rganishga 7 yillik davrdan foydalanilgan.
Kasallikdan aziyat chekuvchi qariyalarga arterial qon bosimi ortishiga qarshi dori vositalari, ba’zilariga uch turdan ortiq dori tavsiya qilingan. Bunda sog‘lig‘i og‘ir bo‘lgan insonlarning o‘lim holati 65 foizni, biroz kuchliroqlarida — 16 foizni tashkil etgan.
Yetti yil davomida tadqiq etilgan 255 mingdan ortiq odam vafot etgan.
Olimlar tomonidan e’lon qilingan xulosalarga ko‘ra, gipertoniyaga qarshi dori vositalari ancha sog‘lom bo‘lgan odamlarda o‘lim xavfini 44 foizga, nimjon insonlarda esa 33 foizga qisqartiradi.